Anugerah Pemain Terbaik Major League Baseball

Anugerah Pemain Terbaik Major League Baseball () atau disebut sebagai MVP, merupakan anugerah Major League Baseball yang disampaikan kepada pemain paling menyerlah di American League dan National League pada setiap tahun. Sejak tahun 1931, ia telah dianugerahkan oleh Baseball Writers Association of America (BBWAA). Pemenang akan memperoleh Kenesaw Mountain Landis Memorial Baseball Award. Anugerah ini bersempena Pesuruhjaya MLB pertama, Landis yang berkhidmat dari tahun 1920 sehingga 1944. Pengundian MVP diambil kira sebelum memasuki postseason Major League Baseball. Keputusan akan diumumkan setelah berakhirnya Siri Dunia. BBWAA mengambil pilihan tiga penulis di setiap bandar liga pada tahun 1938. Mulai tahun 1961, mereka hanya mengambil dua orang penulis di setiap bandar liga.

Posisi first basemen merangkul anugerah terbanyak iaitu seramai 34 orang pemenang dan merupakan posisi infielder terbanyak memenanginya. Seterusnya pula ialah second basemen (16), third basemen (15) dan shortstops (15). Jumlah pitcher yang meraihnya seramai 24 orang manakala 15 daripadanya ialah bertangan kanan dan selebihnya pula ialah pemain kidal. Hanya Walter Johnson, Carl Hubbell dan Hal Newhouser merupakan pitcher yang meraihnya lebih daripada satu kali. Newhouser merangkulnya sebanyak dua kali berturut-turut iaitu pada tahun 1944 dan 1945. Stan Musial, Alex Rodriguez dan Robin Yount telah memenanginya di posisi yang berbeza. Rodriguez juga menjadi satu-satunya pemain yang memenangi anugerah tersebut bersama dua pasukan berbeza dan di dua posisi berbeza. Barry Bonds pula merupakan pemain yang memenangi anugerah terbanyak iaitu sebanyak tujuh kali. Beliau juga meraihnya terbanyak secara berturut-turut iaitu empat kali dari tahun 2001 hingga 2004. Jimmie Foxx menjadi pemain pertama yang meraihnya lebih daripad sekali. Terdapat sembilan orang pemain yang telah merangkulnya sebanyak tiga kali dan 19 orang pemain pula telah meraihnya sebanyak dua kali.

Satu-satunya perkongsian mata berlaku pada tahun 1979 di National League apabila Keith Hernandez dan Willie Stargell meraih jumlah mata yang sama. There have been 17 unanimous winners, meaning they received all the first-place votes. Pasukan New York Yankees melahirkan pemain teramai untuk menerima anugerah ini iaitu seramai 22 orang. Pasukan St. Louis Cardinals menyusul di tempat kedua dengan 17 orang pemain. Pemenang terkini ialah Aaron Judge di American League dan Paul Goldschmidt di National League.

Petunjuk

Chalmers Award (1911–1914)

Sebelum musim 1910, Hugh Chalmers daripada Chalmers Automobile mengumumkan bahawa beliau akan menghadiahkan kereta Chalmers Model 30 kepada pemain yang mencatatkan purata pukulan tertinggi di penghujung musim Major League Baseball. Perebutan untuk meraih purata terbaik pada tahun 1910 di American League antara pemain Detroit Tigers yang tidak disukai ramai, Ty Cobb dan pemain Cleveland Indians, Nap Lajoie. Pada hari terakhir musim, Lajoie memintas Cobb dalam rekod purata pukulan apabila beliau menghasilkan tujuh pukulan bunt ketika menentang St. Louis Browns. Presiden American League, Ban Johnson mengatakan bahawa pengiraan semula dilakukan dan mengesahkan Cobb tetap memenangi perebutan. Chalmers akhirnya menyerahkan kereta kepada kedua-dua orang pemain.

Pada musim berikutnya, Chalmers mengasaskan Anugerah Chalmers. Jawatankuasa penulis besbol bersama-sama pada hujung musim menentukan "pemain terpenting dan berguna kepada kelab dan liga". Sejak anugerah tersebut tidak berhasil mengiklankan Chalmers seperti yang diharapkan, ia tidak diteruskan selepas tahun 1914.

League Awards (1922–1929)

Pada tahun 1922, American League menubuhkan anugerah baru untuk menghargai "pemain besbol yang hebat dalam segala khidmatnya kepada kelab". Pemenang akan diundi oleh jawatankuasa yang terdiri daripada lapan penulis besbol dan dipengerusikan oleh James Crusinberry. Pemenang juga memperoleh pingat gangsa dan hadiah wang tunai. Pengundi dikehendaki untuk memilih seorang pemain daripada setiap pasukan. Pemain-pengurus dan pemenang anugerah sebelum ini dikecualikan. Masalah ini telah memaksa anugerah tersebut terpaksa dihentikan selepas tahun 1928. Anugerah bagi National League yang tidak berdepan sebarang halangan bertahan dari tahun 1924 sehingga 1929.

Baseball Writers Association of America's Most Valuable Player (1931–kini)
Anugerah BBWAA untuk pemain terbaik buat julung kalinya selepas musim 1931. Anugerah ini menggunakan format National League untuk mengagihkan anugerah liganya. Seorang penulis di setiap bandar liga akan mengisi undian yang terdiri daripada sepuluh tempat. Sepuluh mata akan diberikan kepada penerima di undian tempat pertama, sembilan mata untuk pemain di tempat kedua dan seterusnya. Pada tahun 1938, BBWAA telah menaikkan jumlah pengundi kepada tiga orang di setiap bandar dan 14 mata diberikan kepada pemain di tempat pertama. Perubahan ketara berlaku pada tahun 1961 apabila bilangan pengundi berkurang kepada dua orang di setiap bandar liga.

Nota 
  Pemain yang dianggap tidak aktif ialah apabila mengumumkan persaraan atau tidak beraksi untuk musim penuh.
  Kemenangan sebulat suara menandakan pemain tersebut memperoleh kesemua undian di tempat pertama.
  Hernandez dan Stargell kedua-duanya meraih 216 mata dalam undian 1979.

Catatan 

Major League Baseball
Anugerah Major League Baseball
Anugerah pemain terbaik